PMIndiaData/PMIndiaSum huggingface dataset:
પ્રધાનમંત્રીએ દિબ્રુગઢ નજીક લેપેટકાટામાં બ્રહ્મપુત્ર ક્રેકર એન્ડ પોલિમર લિમિટેડ અને નુમાલીગઢ રીફાઈનરીઝ લિમિટેડના વેક્સ પ્લાન્ટ રાષ્ટ્રને સમર્પિત કર્યા

પ્રધાનમંત્રી શ્રી નરેન્દ્ર મોદીએ આજે દિબ્રુગઢ નજીક લેપેટકાટામાં એક પેટ્રો રસાયણ પરિસર, બ્રહ્મપુત્ર ક્રેકર એન્ડ પોલિમર લિમિટેડ રાષ્ટ્રને સમર્પણ કર્યું. આ ઉપરાંત, પ્રધાનમંત્રી શ્રીએ નુમાલીગઢ રિફાઈનરીઝ લિમિટેડના વેક્સ પ્લાન્ટ (મીણ પ્લાન્ટ)ને પણ રાષ્ટ્રને સમર્પિત કર્યો. આ પ્રસંગે પ્રધાનમંત્રી શ્રીએ જણાવ્યું કે, આજે રાષ્ટ્રને બે પ્રોજેક્ટો સમર્પિત થઈ રહ્યા છે. આ બે કારણોસર મહત્ત્વપૂર્ણ છે – એક, કુદરતી કાચા માલ માટે એનાથી વેલ્યુ એડિશન (મૂલ્ય વધારો) થશે અને બીજું, આસામના યુવાનો માટે રોજગારની તકોનું સર્જન થશે. તેમણે જણાવ્યું કે આ પ્રોજેક્ટો રાષ્ટ્રને સમર્પિત કરતાં, જ્યારે દેશભરમાં ખુશીનો માહોલ છે, ત્યારે આસામમાં ચારેતરફ ખુશી છે. આ પ્રોજેક્ટો સમયસર પૂરા કરવાના મહત્ત્વ વિશે જણાવતા પ્રધાનમંત્રી શ્રીએ કહ્યું કે પ્રોજેક્ટોને પગલે રોજગાર સર્જન થશે અને તેનાથી કિંમતોમાં મોટા પ્રમાણમાં ઘટાડો થશે. તેમણે જણાવ્યું કે, ભારતના યુવાનો માટે રોજગારનું સર્જન કરવા માટે દેશમાં ઝડપી ઔદ્યોગિક વિકાસ જરૂરી છે. આ સંદર્ભે પ્રધાનમંત્રી શ્રીએ પોતાની ‘પ્રગતિ’ પહેલનો ઉલ્લેખ કર્યો. તેમણે કહ્યું કે આ પહેલ કરોડો રૂપિયાના બંધ થઈ ગયેલા પ્રોજેક્ટોને પ્રોત્સાહન આપી રહી છે. પ્રધાનમંત્રીએ એ વાત ફરીવાર જણાવી કે ભારતના સર્વાંગી વિકાસ માટે પૂર્વોત્તર ભારતને વિકસાવવો આવશ્યક છે. તેમણે કહ્યું કે આ સંદર્ભે કેન્દ્ર સરકાર માળખાકીય સવલતો અને કનેક્ટિવિટી વધારીને પૂર્વોત્તર વિસ્તારો પર વધુ ધ્યાન આપી રહી છે. પ્રધાનમંત્રીએ જણાવ્યું કે કેન્દ્ર સરકારની મુદ્રા અને સ્ટાર્ટ-અપ ઈન્ડિયા જેવી યોજનાઓનો ઉદ્દેશ યુવાનો માટે નવી તકો સર્જવાનો છે. તેમણે જણાવ્યું કે રોજગારની તકો માત્ર મોટા શહેરોમાં જ નહીં, પરંતુ નાનાં શહેરોમાં પણ સર્જાવી જોઈએ. તેમણે કહ્યું કે કેન્દ્ર સરકાર સહકારી સમવાયતંત્રના સિદ્ધાંત પર કામ કરી રહી છે. કેન્દ્ર અને રાજ્ય બંનેએ વિકાસ માટે સાથે મળીને કામ કરવું પડશે.
પ્રધાનમંત્રી 14 જૂન, 2018ના રોજ છત્તીસગઢની મુલાકાત લેશે

પ્રધાનમંત્રી શ્રી નરેન્દ્ર મોદી 14 જૂન, ગુરુવારના રોજ છત્તીસગઢની મુલાકાત લેશે. ભિલાઈ ખાતે, પ્રધાનમંત્રી આધુનિક અને વિસ્તારિત ભિલાઈ સ્ટીલ પ્લાન્ટનું લોકાર્પણ કરશે. આ આધુનિકીકરણમાં ઉત્પાદકતા, ઉપજ, ગુણવત્તા, ખર્ચમાં સ્પર્ધાત્મકતા, ઊર્જા કાર્યક્ષમતા અને પર્યાવરણીય સુરક્ષામાં સુધારણા માટે અત્યાધુનિક પ્રૌદ્યોગિકીઓનો સમાવેશ થાય છે. આ જ કાર્યક્રમ દરમિયાન, શ્રી નરેન્દ્ર મોદી આઈઆઈટી ભિલાઈના સ્થાયી પરિસરનું ભૂમિપૂજન કરશે. તેઓ ભારતનેટના બીજા તબક્કાની શરૂઆતના અવસરે તકતીનું અનાવરણ પણ કરશે. ભારતનેટ પરિયોજનામાં ગ્રામ પંચાયતોને ભૂગર્ભ ઓપ્ટીકલ ફાઇબર નેટવર્ક સાથે જોડવામાં આવે છે. પ્રધાનમંત્રી જગદાલપુર અને રાયપુર વચ્ચે હવાઇ સેવાઓનું ઉદઘાટન કરશે. તેઓ વિવિધ યોજનાઓ અંતર્ગત લાભાર્થીઓને લેપટોપ, પ્રમાણપત્ર અને ચેક વગેરેનું વિતરણ પણ કરશે. ઉપરાંત તેઓ એક જાહેર સભાને સંબોધન પણ કરશે. ભિલાઈ આવતા પહેલા, પ્રધાનમંત્રી નવા રાયપુર સ્માર્ટ સિટીની મુલાકાત લેશે, જ્યાં તેઓ શહેર માટે ઈન્ટીગ્રેટેડ કમાન્ડ અને કન્ટ્રોલ સેન્ટરનું ઉદઘાટન કરશે.
પ્રધાનમંત્રીએ રાષ્ટ્રમંડળ રમતોના પદક વિજેતાઓ સાથે વાર્તાલાપ કર્યો

પ્રધાનમંત્રી શ્રી નરેન્દ્ર મોદીએ તાજેતરમાં સમાપ્ત થયેલા રાષ્ટ્રમંડળ રમતોના પદક વિજેતાઓ સાથે આજે લોક કલ્યાણ માર્ગ ખાતે વાર્તાલાપ કર્યો હતો. પ્રધાનમંત્રીએ તમામ પદક વિજેતાઓને અભિનંદન પાઠવ્યા અને સાથે જ જેઓ પદક જીતવામાં અસફળ રહ્યાં પરંતુ જેમણે વિશ્વસનીય પ્રદર્શન કર્યું હતું તેમની પ્રશંસા કરી. તેમણે કહ્યું હતું કે, રમતના ક્ષેત્રમાં પ્રાપ્ત કરેલી સિદ્ધિઓ સૌને પ્રેરણા આપે છે. તેમણે પદક વિજેતાઓને કહ્યું કે, તેમના રમતનાં પ્રદર્શને ભારતના સ્તરને ઊંચું કર્યું છે. તેમણે કહ્યું કે જયારે પણ ભારતીય રમતવીર વૈશ્વિક રમતોના મંચ પર વિજેતા બને છે ત્યારે વાસ્તવમાં ભારતીય ધ્વજનું માન વધે છે. પ્રધાનમંત્રીએ કહ્યું કે આજે રમતવીરનું જીવન ઘણા દસકાઓ સુધી વિસ્તૃત બની શકે છે. આ સંદર્ભમાં તેમણે મેરી કોમનું ઉદાહરણ આપ્યું કે જે સંસદ સભ્ય હોવા છતાં પણ સુવર્ણ ચંદ્રકો જીતી રહી છે. તેમણે પુલેલા ગોપીચંદનો પણ ઉલ્લેખ કર્યો કે જે રમતવીર તરીકેની એક ઉજ્જવળ અને સફળ કારકિર્દી બાદ હવે વિભિન્ન ખેલાડીઓને માર્ગદર્શન અને પ્રશિક્ષણ આપી રહ્યા છે. પ્રધાનમંત્રીએ કહ્યું કે આજના સમયમાં રમતવીર માટે પ્રતિભાની સાથે-સાથે તાલીમ, એકાગ્રતા અને કઠોર મહેનત સાથે માનસિક દૃઢતા પણ ખૂબ જરૂરી છે. આ સંદર્ભમાં તેમણે યોગના ફાયદાઓ અંગે ચર્ચા કરી હતી. પ્રધાનમંત્રીએ રમતવીરોને તેમના ગુરૂઓ, શિક્ષકો અને માર્ગદર્શકો કે જેમણે તેમને બાળપણથી લઈને અત્યાર સુધી માર્ગદર્શન આપ્યું છે તેમને હંમેશા યાદ રાખવા અને તેમની સાથે સંપર્કમાં રહેવા વિનંતી કરી હતી. આ પ્રસંગે યુવા બાબતો અને રમત (સ્વતંત્ર હવાલો) રાજ્યમંત્રી કર્નલ રાજ્યવર્ધન રાઠોડ પણ ઉપસ્થિત રહ્યાં હતા.
પ્રધાનમંત્રી વારાણસી સ્થિત બિન સરકારી સંગઠનોના પ્રતિનિધીઓ સાથે આવતીકાલે વાર્તાલાપ કરશે

કોરોના મહામારીને ધ્યાનમાં રાખીને લાગુ કરવામાં આવેલા લૉકડાઉન દરમિયાન વારાણસીના લોકો તેમજ સામાજિક સંસ્થાઓ દ્વારા મુશ્કેલીના સમયમાં જિલ્લા વહીવટીતંત્રના માધ્યમથી તેમજ પોતાના વ્યક્તિગત પ્રયાસો દ્વારા તમામ જરૂરિયાતમંદ લોકોને સમયસર ભોજન ઉપલબ્ધ થાય તે સુનિશ્ચિત કરવામાં આવ્યું હતું. પ્રધાનમંત્રીજી આવી સંસ્થાઓ અને તેમના પ્રતિનિધીઓ સાથે વીડિયો કોન્ફરન્સના માધ્યમથી વાર્તાલાપ કરશે અને તેમના અનુભવો તેમજ તેમણે લૉકડાઉનના સમય દરમિયાન કરેલા વિવિધ સામાજિક કાર્યોને ચર્ચા દ્વારા દેશ સમક્ષ રજૂ કરશે. લૉકડાઉનના સંપૂર્ણ સમયગાળા દરમિયાન વારાણસીમાં અલગ અલગ વિસ્તારો સાથે સંકળાયેલી 100થી વધુ સંસ્થાઓએ જિલ્લા વહીવટીતંત્રના ફુડ સેલના માધ્યમથી તેમજ વ્યક્તિગતરૂપે અંદાજે 20 લાખ ફુડ પેકેટ્સ અને 2 લાખથી વધુ સુકા કરિયાણાની કિટ્સનું વિતરણ કર્યું હતું. આ સંસ્થાઓ દ્વારા ભોજન વિતરણ ઉપરાંત સેનિટાઇઝર/ માસ્ક વિતરણ વગેરે કાર્યો પણ આ મહામારીને અટકાવવા માટે કરવામાં આવ્યા હતા. જિલ્લા વહીવટીતંત્ર દ્વારા આ તમામ લોકોને ‘કોરોના યોદ્ધાઓ’ તરીકે સન્માનિત કરવામાં આવ્યા છે. આ સંસ્થાઓમાં તબીબી, ધાર્મિક, સામાજિક, હોટેલ/ સામાજિક ક્લબો તેમજ વ્યાવસાયિક ક્ષેત્ર સાથે સંકળાયેલી સંસ્થાઓ સામેલ છે.
પ્રધાનમંત્રીએ શ્રી સિદ્ધેશ્વર સ્વામીના નિધન પર શોક વ્યક્ત કર્યો

પ્રધાનમંત્રી શ્રી નરેન્દ્ર મોદીએ શ્રી સિદ્ધેશ્વર સ્વામીજીના નિધન પર ઘેરા શોકની લાગણી વ્યક્ત કરી છે. પીએમ મોદીએ કહ્યું કે પરમપૂજ્ય શ્રી સિદ્ધેશ્વર સ્વામીજીને સમાજ પ્રત્યેની તેમની ઉત્કૃષ્ટ સેવા માટે યાદ કરવામાં આવશે. પ્રધાનમંત્રીએ ટ્વીટ કર્યું; "પરમપૂજ્ય શ્રી સિદ્ધેશ્વર સ્વામીજીને સમાજ પ્રત્યેની તેમની ઉત્કૃષ્ટ સેવા માટે યાદ કરવામાં આવશે. તેમણે અન્યોના ભલા માટે અથાક કામ કર્યું અને તેમના વિદ્વતાપૂર્ણ ઉત્સાહ માટે પણ તેઓ આદર પામ્યા. આ દુઃખની ઘડીમાં, મારા વિચારો તેમના અસંખ્ય ભક્તો સાથે છે. ઓમ શાંતિ. "
પ્રધાનમંત્રીએ તમિલનાડૂમાં ચક્રાવાતને કારણે જાનહાની થવા પર શોક વ્યક્ત કર્યો

પ્રધાનમંત્રી શ્રી નરેન્દ્ર મોદીએ તમિલનાડૂમાં ચક્રાવાતને કારણે જાનહાની થવા પર શોક વ્યક્ત કર્યો હતો. પ્રધાનમંત્રીએ કહ્યું, “તમિલનાડૂના અમુક ભાગોમાં ચક્રાવાતની સ્થિતિને કારણે જે લોકોએ જીવ ગુમાવ્યા છે, એમના પરિવારજનો સાથે મારી સંવેદના વ્યક્ત કરુ છુ. હું ઇજાગ્રસ્ત લોકો ઝડપથી સાજા થાય એવી પ્રાર્થના કરુ છુ. અધિકારીઓ ચક્રવાતના પગલે શક્ય તમામ મદદ પૂરી પાડવા માટે કામ કરી રહ્યા છે. રાજ્યમાં ચક્રાવાતને કારણે ઉભી થયેલી પરિસ્થિતિના સંદર્ભમાં મેં તમિલનાડૂના મુખ્યમંત્રી શ્રી એડાપ્પડી કે. પલાનીસ્વામી સાથે વાત કરી છે. મેં એમને કેન્દ્ર સરકાર તરફથી દરેક સંભવ મદદ ઉપલબ્ધ કરાવવા માટે ખાતરી આપી છે. હું તમિલનાડૂના લોકોની સલામતી અને સુખાકારી માટે પ્રાર્થના કરુ છુ.”
પ્રધાનમંત્રી શ્રીએ મૈસુર દશરાની ઉજવણીની ઝલક શેર કરી

પ્રધાનમંત્રી શ્રી નરેન્દ્ર મોદીએ મૈસુર દશેરાની ઉજવણીની ઝલક શેર કરી છે અને તેમની સંસ્કૃતિ અને વારસાને સુંદર રીતે સાચવવા માટે મૈસૂરના લોકોની પ્રતિબદ્ધતાની પ્રશંસા કરી છે. પ્રધાનમંત્રીએ 2022 યોગ દિવસ નિમિત્તે સૌથી તાજેતરની તેમની મૈસુરની મુલાકાતની યાદગાર યાદોને યાદ કરી. એક નાગરિક દ્વારા કરાયેલ ટ્વીટને ટાંકીને, પ્રધાનમંત્રી શ્રીએ ટ્વીટ કર્યું; “મૈસુર દશેરા જોવાલાયક છે. હું મૈસુરના લોકોને તેમની સંસ્કૃતિ અને વારસાને આટલી સુંદર રીતે સાચવવા બદલ પ્રશંસા કરું છું. મારી મૈસુરની મુલાકાતોની મને ખૂબ જ યાદો છે, જે સૌથી તાજેતરની 2022 યોગ દિવસ દરમિયાનની છે.”
મંત્રીમંડળે ભારત અને બ્રાઝિલ વચ્ચે રોકાણમાં સહકાર અને સુવિધા સ્થાપિત કરવા માટે થયેલી સમજૂતીને મંજૂરી આપી

પ્રધાનમંત્રી શ્રી નરેન્દ્ર મોદીની અધ્યક્ષતામાં કેન્દ્રિય મંત્રીમંડળે ભારત અને બ્રાઝિલ વચ્ચે ઇન્વેસ્ટમેન્ટ કોઓપરેશન એન્ડ ફેસિલિટેશન ટ્રીટી (આઇસીએફટી) પર હસ્તાક્ષર કરવા અને તેને મંજૂરી આપવાની સંમતિ આપી છે. આ સમજૂતી બંને દેશો વચ્ચે રોકાણનો પ્રવાહ વધારશે. ભારત અને બ્રાઝિલ વચ્ચે રોકાણ સહયોગ અને સુવિધા સંધિ (આઇસીએફટી) ભારતમાં બ્રાઝિલનાં રોકાણકારો અને બ્રાઝિલમાં ભારતનાં રોકાણકારોને યોગ્ય સુવિધા પ્રદાન કરશે. તે રોકાણ સાથે સંબંધિત તમામ બાબતોમાં સ્પર્ધા કરવા અને ભેદભાવરહિત વાતાવરણ સુનિશ્ચિત કરીને રોકાણકારોની સુવિધા વધારશે, જેથી તેમનો વિશ્વાસ પણ વધે તેવી સંભાવના છે. તે બ્રાઝિલનાં તમામ રોકાણકારોને પ્રત્યક્ષ વિદેશી રોકાણ (એફડીઆઇ)નાં મનપસંદ સ્થળ તરીકે ભારતને પ્રોજેક્ટ કરવામાં મદદ કરશે.
મેઘાલયના 50મા રાજ્ય સ્થાપના દિવસ પર પ્રધાનમંત્રીનું સંબોધન

પ્રધાનમંત્રી શ્રી નરેન્દ્ર મોદીએ મેઘાલયના 50મા રાજ્ય સ્થાપના દિવસ પર મેઘાલયના લોકોને શુભેચ્છા પાઠવી છે. તેમણે રાજ્યની સ્થાપના અને વિકાસમાં યોગદાન આપનાર દરેકને શ્રદ્ધાંજલિ આપી હતી. આ પ્રસંગે બોલતા, તેમણે પ્રધાનમંત્રી બન્યા પછી ઉત્તર પૂર્વીય પરિષદની બેઠકમાં હાજરી આપવા શિલોંગની તેમની મુલાકાતને યાદ કરી હતી. 3-4 દાયકાના અંતરાલ પછી કોઈપણ પ્રધાનમંત્રી દ્વારા રાજ્યની આ પ્રથમ મુલાકાત હતી. તેમણે પ્રકૃતિની નજીકના લોકો તરીકે તેમની ઓળખને વધુ મજબૂત કરવા માટે રાજ્યના લોકોને પૂરક બનાવ્યા. પ્રધાનમંત્રીએ વધુમાં જણાવ્યું કે "મેઘાલયે વિશ્વને પ્રકૃતિ, પ્રગતિ, સંરક્ષણ અને ઇકો-સસ્ટેનેબિલિટીનો સંદેશ આપ્યો છે", દરેક ગામમાં ‘વ્હિસલિંગ વિલેજ’ અને ગાયકોની પરંપરાઓનો ઉલ્લેખ કરતાં, પ્રધાનમંત્રીએ કલા અને સંગીતના ક્ષેત્રમાં રાજ્યના યોગદાનને સલામ કરી. તેમણે કહ્યું કે આ ભૂમિ પ્રતિભાશાળી કલાકારોથી ભરપૂર છે અને શિલોંગ ચેમ્બર કોયરે તેને નવી ઊંચાઈઓ પર પહોંચાડી છે. તેમણે નોંધ્યું હતું કે મેઘાલયની સમૃદ્ધ રમત સંસ્કૃતિથી દેશને ઘણી આશાઓ છે. પ્રધાનમંત્રીએ જણાવ્યું કે ઓર્ગેનિક ખેતીના ક્ષેત્રમાં રાજ્યની વધતી ખ્યાતિની પણ નોંધ લીધી. "મેઘાલયની બહેનોએ વાંસ વણાટની કળાને પુનર્જીવિત કરી છે અને તેના મહેનતુ ખેડૂતો મેઘાલયની ઓર્ગેનિક રાજ્ય તરીકેની ઓળખને મજબૂત કરી રહ્યા છે", પ્રધાનમંત્રીએ બહેતર રસ્તાઓ, રેલ અને હવાઈ જોડાણ માટે સરકારની પ્રતિબદ્ધતાનો પુનરોચ્ચાર કર્યો હતો. તેમણે કહ્યું કે રાજ્યના ઓર્ગેનિક ઉત્પાદનો માટે નવું સ્થાનિક અને વૈશ્વિક બજાર સુનિશ્ચિત કરવા પગલાં લેવામાં આવ્યા છે. કેન્દ્રની યોજનાઓને લોકો સુધી પહોંચાડવા રાજ્ય સરકાર તમામ પ્રયાસો કરી રહી છે. પ્રધાનમંત્રી ગ્રામીણ સડક યોજના અને રાષ્ટ્રીય આજીવિકા મિશન જેવી યોજનાઓથી મેઘાલયને ફાયદો થયો છે. આજે, જલ જીવન મિશન 2019માં માત્ર 1 ટકા પરિવારોમાંથી 33 ટકા પરિવારો સુધી પાઈપથી પાણી પહોંચાડ્યું છે. પ્રધાનમંત્રીએ માહિતી આપી હતી કે મેઘાલય રસી પહોંચાડવા માટે ડ્રોનનો ઉપયોગ કરનારા પ્રથમ રાજ્યોમાંનું એક છે,. અંતમાં, પ્રધાનમંત્રીએ મેઘાલયના લોકોને પ્રવાસન અને ઓર્ગેનિક ઉત્પાદનો સિવાય નવા ક્ષેત્રો વિકસાવવા માટે તેમના સતત સમર્થન અને નિશ્ચયની ખાતરી આપી હતી.
પ્રધાનમંત્રી શ્રીએ ગુજરાતના વડોદરામાં માર્ગ અકસ્માતને કારણે થયેલી જાનહાનિ પર શોક વ્યક્ત કર્યો

પ્રધાનમંત્રી શ્રી નરેન્દ્ર મોદીએ ગુજરાતના વડોદરામાં થયેલા માર્ગ અકસ્માતમાં થયેલી જાનહાનિ બદલ દુઃખ અને શોક વ્યક્ત કર્યો છે. પ્રધાનમંત્રી શ્રીએ રૂ. 2 લાખની એક્સ-ગ્રેશિયાની પણ જાહેરાત કરી હતી. જે દરેક મૃતકના નજીકના સંબંધીઓને આપવામાં આવશે, અને ઘાયલોને રૂ. 50,000 આપવામાં આવશે. પ્રધાનમંત્રી કાર્યાલયે ટ્વિટ કર્યું; “વડોદરા જિલ્લામાં માર્ગ અકસ્માતને કારણે થયેલી જાનહાનિથી દુઃખી. શોકગ્રસ્ત પરિવારો પ્રત્યે સંવેદના. ઘાયલો જલ્દી સાજા થાય.
પ્રધાનમંત્રીએ રાજસ્થાનમાં બસ-ટેન્કરની ટક્કરમાં મૃત્યુ પામનારાઓ પ્રત્યે શોક વ્યક્ત કર્યો

પ્રધાનમંત્રી શ્રી નરેન્દ્ર મોદીએ રાજસ્થાનમાં બાડમેર-જોધપુર હાઈવે પર બસ-ટેન્કરની ટક્કરમાં મૃત્યુ પામનારાઓ પ્રત્યે ઊંડા શોકની લાગણી વ્યક્ત કરી છે. શ્રી મોદીએ ભોગ બનનારાઓ માટે પ્રાઈમ મિનિસ્ટર્સ રિલીફ ફંડ (પીએમએનઆરએફ)માંથી આર્થિક સહાય પણ મંજૂર કરી છે. શ્રેણીબદ્ધ ટ્વીટ્સમાં, પ્રધાનમંત્રી કાર્યાલયે કહ્યું; “રાજસ્થાનમાં બાડમેર-જોધપુર હાઈવે પર બસ-ટેન્કરની ટક્કરમાં લોકોએ જીવ ગુમાવ્યા એ દુઃખદાયક છે. આ શોકગ્રસ્ત સ્થિતિમાં, મારી સંવેદનાઓ વ્યથિત પરિવારો સાથે છે. હું પ્રાર્થના કરૂં છું કે ઘાયલો ત્વરિત સ્વસ્થતા પ્રાપ્ત કરેઃ
પ્રધાનમંત્રીએ ભૂતપૂર્વ પ્રધાનમંત્રી શ્રી રાજીવ ગાંધીને તેમની પુણ્યતિથિ પર શ્રદ્ધાંજલિ અર્પણ કરી

પ્રધાનમંત્રી શ્રી નરેન્દ્ર મોદીએ પૂર્વ પ્રધાનમંત્રી શ્રી રાજીવ ગાંધીને તેમની પુણ્યતિથિ પર શ્રદ્ધાંજલિ આપી છે. એક ટ્વીટમાં, પ્રધાનમંત્રીએ કહ્યું; " આપણા પૂર્વ વડાપ્રધાન શ્રી રાજીવ ગાંધીને તેમની પુણ્યતિથિ પર શ્રદ્ધાંજલિ."
પ્રધાનમંત્રીએ સામાજિક કાર્યકર્તા પૂર્ણિમાબેન પકવાસાના નિધન પર શોક વ્યક્ત કર્યો

પ્રધાનમંત્રી શ્રી નરેન્દ્ર મોદીએ સામાજિક કાર્યકર્તા શ્રીમતી પૂર્ણિમાબેન પકવાસાના નિધન પર શોક વ્યક્ત કર્યો છે. પ્રધાનમંત્રીએ કહ્યું કે, “પૂર્ણિમાબેન પકવાસાના નિધનના સમાચાર સાંભળી દુઃખી છું. તેઓ એક અભૂતપૂર્વ વ્યક્તિત્વવાળા મહિલા હતા, તેમણે આદિવાસી છોકરીઓના શિક્ષણ માટે અસાધારણ કાર્ય કર્યું. પૂર્ણિમાબેને જીવનની લાંબા યાત્રા કરી છે, તેઓ 103 વર્ષની અવસ્થામાં આપણને છોડી ગયા છે. સાપૂતારા યાત્રા દરમિયાન તેમની સાથે થયેલ વાતચીત યાદ આવે છે. દિવંગત પૂર્ણિમાબેનની પુત્રી સોનલ માનસિંહ સાથે વાત કરી અને પોતાની ઊંડી સંવેદના વ્યક્ત કરી.’
પ્રધાનમંત્રીએ બિહારના લોકોને બિહાર દિવસની શુભેચ્છા પાઠવી

પ્રધાનમંત્રી શ્રી નરેન્દ્ર મોદીએ બિહાર દિવસ નિમિત્તે બિહારના લોકોને શુભેચ્છા પાઠવી હતી. પ્રધાનમંત્રીએ કહ્યું, “બિહાર દિવસ નિમિત્તે બિહારનાં મારા ભાઇઓ અને બહેનોને શુભેચ્છાઓ. ઐતિહાસિક સમયથી દેશની પ્રગતિમાં બિહારનું અમુલ્ય અને અનુકરણીય યોગદાન રહ્યું છે.”
પ્રધાનમંત્રીએ આંધ્ર પ્રદેશના લોકોને તેમના સ્થાપના દિવસ પર શુભેચ્છા પાઠવી

પ્રધાનમંત્રી શ્રી નરેન્દ્ર મોદીએ આંધ્રપ્રદેશના સ્થાપના દિવસ પર લોકોને શુભેચ્છા પાઠવી છે. એક ટ્વિટમાં, પ્રધાનમંત્રીએ કહ્યું; "રાજ્યના સ્થાપના દિવસ પર આંધ્ર પ્રદેશની મારી બહેનો અને ભાઈઓને શુભેચ્છાઓ. આંધ્રપ્રદેશના લોકો તેમની કુશળતા, નિશ્ચય અને મક્કમતા માટે જાણીતા છે. તેથી જ તેઓ ઘણા ક્ષેત્રોમાં સફળ છે. આંધ્ર પ્રદેશના લોકો હંમેશા ખુશ, સ્વસ્થ અને સફળ રહે.
કેબિનેટ દ્વારા CERT-In ભારત અને  CERT UK વચ્ચે થયેલા સમજૂતિની જાણકારી અપાઈ

પ્રધાનમંત્રી શ્રી નરેન્દ્ર મોદીના અધ્યક્ષસ્થાને મળેલી કેન્દ્ર સરકારની કેબિનેટે સીઈઆરટી-ઈન તા. 20મી મે, 2016નારોજ ઈન્ડિયન કમ્પ્યુટર ઈમરજન્સી રિસ્પોન્સ ટીમ (
ચાલો આપણે જુસ્સો જાળવીએ અને આપણા યુવાનોને રમતના મેદાનમાં ચમકવા માટે પ્રેરણા આપીએ: પ્રધાનમંત્રી

પ્રધાનમંત્રી શ્રી નરેન્દ્ર મોદીએ કહ્યું છે કે ચાલો આપણે જુસ્સો જાળવી રાખીએ અને આપણા યુવાનોને રમતના મેદાનમાં ચમકવા માટે પ્રેરણા આપીએ. દૂરદર્શન સમાચાર દ્વારા કરવામાં આવેલી ટ્વિટના જવાબમાં, પ્રધાનમંત્રીએ કહ્યું; "આ સંધાન તમને ખુશ કરશે. ચાલો આપણે જુસ્સો જાળવી રાખીએ અને આપણા યુવાનોને રમતના મેદાનમાં ચમકવા માટે પ્રેરણા આપીએ."
નવી દિલ્હીના વિજ્ઞાન ભવન ખાતે તકેદારી જાગૃતિ સપ્તાહના કાર્યક્રમમાં પ્રધાનમંત્રી શ્રીના સંબોધનનો મૂળપાઠ

મારા કેબિનેટ સાથીદારો ડૉ. જીતેન્દ્ર સિંહજી, અગ્ર સચિવ ડૉ. પી.કે. મિશ્રા, શ્રી રાજીવ ગૌબા, સીવીસી શ્રી સુરેશ પટેલ, અન્ય તમામ કમિશનરો, દેવીઓ અને સજ્જનો! સરદાર સાહેબની જન્મજયંતીથી આ તકેદારી સપ્તાહનો પ્રારંભ થયો છે. સરદાર સાહેબનું સમગ્ર જીવન પ્રામાણિકતા, પારદર્શિતા અને તેનાથી પ્રેરિત લોકસેવાના નિર્માણ માટે સમર્પિત રહ્યું. અને આ પ્રતિબદ્ધતા સાથે, તમે તકેદારી વિશે જાગૃતિનું આ અભિયાન શરૂ કર્યું છે. આ વખતે તમે બધા 'વિકસિત ભારત માટે ભ્રષ્ટાચાર મુક્ત ભારત'ના સંકલ્પ સાથે તકેદારી સપ્તાહની ઉજવણી કરી રહ્યા છો. આ સંકલ્પ આજના સમયની માંગ છે, પ્રાસંગિક છે અને દેશવાસીઓ માટે પણ તેટલો જ મહત્વપૂર્ણ છે. સાથીઓ, વિકસિત ભારત માટે વિશ્વાસ અને વિશ્વસનીયતા બંને ખૂબ જ મહત્વપૂર્ણ છે. સરકારમાં જનતાનો વધતો વિશ્વાસ પણ લોકોનો આત્મવિશ્વાસ વધારે છે. આપણે ત્યાં એ પણ મુશ્કેલી હતી કે સરકારોએ લોકોનો વિશ્વાસ તો ગુમાવ્યો જ, પરંતુ લોકોનો વિશ્વાસ કરવામાં પણ પાછળ રહી ગઈ. ભ્રષ્ટાચાર, શોષણ, સંસાધનોના નિયંત્રણનો વારસો, જે આપણને ગુલામીના લાંબા ગાળા સાથે મળ્યો હતો, તે દુર્ભાગ્યે આઝાદી પછી વધુ વિસ્તર્યો અને દેશની ચાર પેઢીઓએ તેના કારણે ઘણું સહન કર્યું. પરંતુ આઝાદીના આ અમૃતકાળમાં આપણે દાયકાઓથી ચાલી આવતી આ પ્રથાને સંપૂર્ણપણે બદલવી પડશે. આ વખતે 15મી ઓગસ્ટે મેં લાલ કિલ્લા પરથી પણ કહ્યું છે કે છેલ્લા આઠ વર્ષની મહેનત, પ્રેક્ટિસ, થોડી પહેલ પછી હવે ભ્રષ્ટાચાર સામે નિર્ણાયક લડતનો સમય આવી ગયો છે. આ સંદેશને સમજીને, આ માર્ગ પર ચાલતી વખતે, આપણે વિકસિત ભારત તરફ ઝડપથી આગળ વધી શકીશું. સાથીઓ, આપણા દેશમાં ભ્રષ્ટાચાર અને દેશવાસીઓને આગળ વધતા અટકાવવાના બે મુખ્ય કારણો રહ્યા છે – એક – સુવિધાઓનો અભાવ અને બીજું – સરકારનું બિનજરૂરી દબાણ. લાંબા સમય સુધી, અમને સુવિધાઓ વિના રાખવામાં આવ્યા, તકોનો અભાવ, એક ગેપ, ખાઈને વધવા દેવામાં આવી. આનાથી એક બિનઆરોગ્યપ્રદ સ્પર્ધા શરૂ થઈ જેમાં કોઈ પણ ફાયદો બીજાના કરતાં વહેલા મેળવી લેવાની સ્પર્ધા શરૂ થઈ. આ સ્પર્ધાએ ભ્રષ્ટાચારની ઇકોસિસ્ટમ બનાવવા માટે એક પ્રકારના ખાતર અને પાણી તરીકે કામ કર્યું. રાશનની દુકાનમાં લાઇન, ગેસ કનેક્શનથી લઇને સિલિન્ડર ભરવા સુધીની લાઇન, બિલ ભરવું પડે, પ્રવેશ લેવો પડે, લાયસન્સ લેવું પડે, થોડી પરવાનગી લેવી પડે, બધે લાઇનો. લાઈન જેટલી લાંબી, ભ્રષ્ટાચારની જમીન એટલી સમૃદ્ધ. અને આ પ્રકારના ભ્રષ્ટાચારનું સૌથી મોટું નુકસાન જો કોઈને ભોગવવું પડતું હોય તો તે દેશના ગરીબો અને દેશના મધ્યમ વર્ગને છે. જ્યારે દેશનો ગરીબ અને મધ્યમ વર્ગ આ સંસાધનોને એકત્ર કરવામાં તેમની શક્તિ લગાવશે, ત્યારે દેશ કેવી રીતે પ્રગતિ કરશે, તેનો વિકાસ કેવી રીતે થશે? તેથી જ અમે છેલ્લા 8 વર્ષથી અછત અને દબાણથી સર્જાયેલી સિસ્ટમને બદલવાનો પ્રયાસ કરી રહ્યા છીએ, માંગ અને પુરવઠા વચ્ચેના તફાવતને ભરવાનો પ્રયાસ કરી રહ્યા છીએ. આ માટે અમે ઘણા રસ્તાઓ પસંદ કર્યા છે. હું ત્રણ મુખ્ય મુદ્દાઓ તરફ ધ્યાન દોરવા માંગુ છું. એક આધુનિક ટેક્નોલોજીનો માર્ગ છે, બીજો મૂળભૂત સુવિધાઓના સંતૃપ્તિનો ધ્યેય છે અને ત્રીજો સ્વનિર્ભરતાનો માર્ગ છે. હવે રાશનને જ લો. છેલ્લાં 8 વર્ષોમાં, અમે
પ્રધાનમંત્રીએ ટ્રિપલ તલાક પર સુપ્રીમ કોર્ટનાં ચુકાદાને આવકાર્યો

પ્રધાનમંત્રી શ્રી નરેન્દ્ર મોદીએ માનનીય સુપ્રિમ કોર્ટનાં ટ્રિપલ તલાક પરનાં ચુકાદાને આવકાર્યો છે. આ ચુકાદાને ઐતિહાસિક ગણાવતાં પ્રધાનમંત્રીએ જણાવ્યું હતું કે, તે મુસ્લિમ મહિલાઓને સમાનતા આપે છે અને મહિલા સશક્તીકરણ માટે એક શક્તિશાળી પગલું છે. પ્રધાનમંત્રીએ કહ્યું કે, “માનનીય સુપ્રીમ કોર્ટનો ટ્રિપલ તલાક પરનો ચુકાદો ઐતિહાસિક છે. તે મુસ્લિમ મહિલાઓને સમાનતા આપે છે અને મહિલા સશક્તિકરણ માટે એક શક્તિશાળી પગલું છે.”
પ્રધાનમંત્રીએ કેપ્ટન જયનારાયણ પ્રસાદ નિષાદનાં નિધન પર શોક વ્યક્ત કર્યો

પ્રધાનમંત્રી શ્રી નરેન્દ્ર મોદીએ કેપ્ટન જયનારાયણ પ્રસાદ નિષાદનાં નિધન પર શોક વ્યક્ત કર્યો હતો. પ્રધાનમંત્રીએ કહ્યું, “કેપ્ટન જયનારાયણ પ્રસાદ નિષાદનાં નિધનથી દુઃખ થયું. બિહારની પ્રગતિ માટે કેપ્ટન નિષાદનાં પ્રયાસો ઉલ્લેખનીય છે. ગરીબોનાં સશક્તિકરણ માટેનાં એમના કાર્યો હંમેશા માટે યાદ રહેશે. તેમના પરિવાર અને સહયોગીઓ પ્રતિ મારી સંવેદના.”
પ્રધાનમંત્રીએ ઓસ્ટ્રેલિયન ઓપન જીતવા બદલ બેડમિન્ટન ખેલાડી કિદામ્બી શ્રીકાંતને અભિનંદન પાઠવ્યા

પ્રધાનમંત્રી શ્રી નરેન્દ્ર મોદીએ ઓસ્ટ્રેલિયન ઓપન જીતવા બદલ બેડમિન્ટન ખેલાડી કિદામ્બી શ્રીકાંતને અભિનંદન પાઠવ્યા પ્રધાનમંત્રીએ કહ્યું કે, “ઓસ્ટ્રેલિયન ઓપનમાં કિદામ્બી શ્રીકાંતની જીત પર આપણને ખરેખર ગર્વ છે. હું તેમને વધુ એક અદ્ભુત જીત માટે અભિનંદન પાઠવું છું.”
પ્રધાનમંત્રીએ અભિનેત્રી શ્રીદેવીનાં આઘાતજનક નિધન પર દુઃખ વ્યક્ત કર્યું

પ્રધાનમંત્રી શ્રી નરેન્દ્ર મોદીએ ફિલ્મ અભિનેત્રી શ્રીદેવીનાં આઘાતજનક નિધન પર દુઃખ વ્યક્ત કર્યું હતું. પ્રધાનમંત્રીએ કહ્યું કે, “સુપ્રસિદ્ધ અભિનેત્રી શ્રીદેવીનું અકાળે અવસાન થવાથી દુઃખ થયું, તેઓ ફિલ્મ જગતનાં મહાન અભિનેત્રી હતા, તેમની સુદિર્ઘ કારકિર્દીમાં વિવિધ અને યાદગાર ભૂમિકાઓનો સમાવેશ થાય છે. આ દુઃખની ઘડીએ તેમનાં ચાહકો અને પરિવારજનોને મારી લાગણી વ્યક્ત કરૂ છુ. તેમના આત્માને શાંતિ મળે.”
પ્રધાનમંત્રીએ શ્રી જોકો વિડોડોને ઇન્ડોનેશિયાના રાષ્ટ્રપતિ તરીકે પુનઃ ચૂંટાવા બદલ અભિનંદન પાઠવ્યા

પ્રધાનમંત્રી શ્રી નરેન્દ્ર મોદીએ શ્રી જોકો વિડોડોને ઇન્ડોનેશિયાના રાષ્ટ્રપતિ તરીકે પુનઃ ચૂંટાવા બદલ અભિનંદન પાઠવ્યા હતા. પ્રધાનમંત્રીએ કહ્યું, “આપણા નજીકના દરિયાઇ પાડોશી, રાષ્ટ્રપતિ શ્રી જોકો વિડોડોને ઇન્ડોનેશિયાના રાષ્ટ્રપતિ તરીકે બીજી વાર ચૂંટાવા બદલ સહૃદય અભિનંદન. મને વિશ્વાસ છે કે એમના ક્રિયાશીલ નેતૃત્વ હેઠળ, આપણી મિત્રતા અને વ્યુહાત્મક ભાગીદારી વધુ ગહન બનશે.”
નેતાજી સુભાષચંદ્ર બોઝની 125મી જન્મ જયંતીની આખું વર્ષ ચાલનારી ઉજવણી નિમિત્તે ઇન્ડિયા ગેટ ખાતે નેતાજીની ભવ્ય પ્રતિમા સ્થાપિત થશે

મહાન સ્વતંત્રતા સેનાની નેતાજી સુભાષચંદ્ર બોઝની 125મી જન્મ જયંતી ઉજવવા અને આખું વર્ષ ચાલનારી ઉજવણીઓના ભાગરૂપે, સરકારે ઇન્ડિયા ગેટ ખાતે નેતાજી સુભાષચંદ્ર બોઝની ભવ્ય પ્રતિમા સ્થાપિત કરવાનું નક્કી કર્યું છે. ગ્રેનાઇટથી બનેલી આ પ્રતિમા આપણી સ્વતંત્રતાની લડાઈમાં નેતાજીનાં અપાર યોગદાનની ઉચિત બિરદાવલી હશે અને તેમના પ્રતિ દેશની કૃતજ્ઞતાનું પ્રતીક હશે. પ્રતિમાનું કાર્ય સંપન્ન થાય ત્યાં સુધી, નેતાજીની એક હૉલોગ્રામ પ્રતિમા એ જ સ્થળે વિદ્યમાન રહેશે. પ્રધાનમંત્રી શ્રી નરેન્દ્ર મોદી 23મી જાન્યુઆરીએ સાંજે 6 કલાકે ઇન્ડિયા ગેટ ખાતે નેતાજીની હૉલોગ્રામ પ્રતિમાનું અનાવરણ કરશે. આ હૉલોગ્રામ પ્રતિમા 30,000 લૂમેન્સ 4કે પ્રોજેક્ટર દ્વારા સંચાલિત હશે. એક અદ્રશ્ય, હાઇ ગેઇન, 90% પારદર્શક હૉલોગ્રાફિક સ્ક્રીન એવી રીતે ઊભી કરવામાં આવી છે કે એ મુલાકાતીઓને દેખાય નહીં. હૉલોગ્રામની અસર સર્જવા માટે આ સ્ક્રીન પર નેતાજીની 3ડી તસવીર પાડવામાં આવશે. હૉલોગ્રામ પ્રતિમાનું કદ ઊંચાઈમાં 28 ફિટ અને પહોળાઈમાં 6 ફિટનું રહેશે. આ કાર્યક્રમ દરમ્યાન પ્રધાનમંત્રી વર્ષ 2019, 2020, 2021 અને 2022 માટે સુભાષચંદ્ર બોઝ આપદા પ્રબંધન પુરસ્કારો પણ વિધિવત સમારોહમાં એનાયત કરશે. આ સમારોહ દરમ્યાન કુલ સાત પુરસ્કારો એનાયત કરવામાં આવશે. આપદા વ્યવસ્થાપનનાં ક્ષેત્રે ભારતમાં વ્યક્તિઓ અને સંસ્થાઓ દ્વારા અપાયેલાં અમૂલ્ય યોગદાન અને નિ:સ્વાર્થ સેવાની કદર કરવા અને સન્માનિત કરવા માટે કેન્દ્ર સરકારે વાર્ષિક સુભાષચંદ્ર બોઝ આપદા પ્રબંધન પુરસ્કારની રચના કરી છે. દર વર્ષે 23મી જાન્યુઆરીએ આ પુરસ્કાર જાહેર કરવામાં આવે છે. આ ઍવોર્ડમાં સંસ્થા હોય તો રૂ. 51 લાખ રોકડ પુરસ્કાર અને એક પ્રમાણપત્ર અને વ્યક્તિ હોય તો રૂ. 5 લાખ અને પ્રમાણપત્ર એનાયત કરવામાં આવે છે. સ્વતંત્રતા સેનાનીઓને ઉચિત રીતે સન્માનિત કરવાનો પ્રધાનમંત્રીનો નિરંતર પ્રયાસ રહ્યો છે. આ પ્રયાસોનું વિશેષ ધ્યાન દંતકથારૂપ સ્વતંત્રતા સેનાની અને સ્વપ્નદ્રષ્ટા નેતા, નેતાજી સુભાષચંદ્ર બોઝ પર રહ્યું છે. આ બાબતે કેટલાંય પગલાં લેવામાં આવ્યાં છે, જેમાં એમની જન્મ જયંતીને દર વર્ષે પરાક્રમ દિવસ તરીકે ઉજવવાની જાહેરાતનો સમાવેશ થાય છે. આ ભાવનામાં, પ્રજાસત્તાક દિનની ઉજવણીઓ એક દિવસ વહેલી, 23મી જાન્યુઆરીથી શરૂ થશે.
પ્રધાનમંત્રીએ ભૂતપૂર્વ પીએમ શ્રી રાજીવ ગાંધીને તેમની જન્મજયંતી પર શ્રદ્ધાંજલિ અર્પણ કરી

પ્રધાનમંત્રી શ્રી નરેન્દ્ર મોદીએ પૂર્વ પ્રધાનમંત્રી શ્રી રાજીવ ગાંધીને તેમની જન્મજયંતી પર શ્રદ્ધાંજલિ આપી છે. એક ટ્વીટમાં, પ્રધાનમંત્રીએ કહ્યું; “આપણા પૂર્વ પ્રધાનમંત્રીશ્રી રાજીવ ગાંધીને તેમની જન્મજયંતી પર શ્રદ્ધાંજલિ.”
પ્રધાનમંત્રીએ દેશ માટે પાંચ ડીઆરડીઓ યુવા વૈજ્ઞાનિક પ્રયોગશાળાઓ સમર્પિત કરશે

સંરક્ષણ ક્ષેત્રે સ્વદેશી સંશોધન ક્ષમતાઓને પ્રોત્સાહન આપવા માટે પ્રધાનમંત્રી શ્રી નરેન્દ્ર મોદી ગુરુવારે 2 જાન્યુઆરી, 2020 ના રોજ પાંચ ડીઆરડીઓ યુવા વૈજ્ઞાનિક પ્રયોગશાળાઓને રાષ્ટ્રને અર્પણ કરશે. આ કાર્યક્રમનું આયોજન એરોનોટીકલ ડેવલપમેન્ટ એસ્ટાબ્લિશમેન્ટ, ડીઆરડીઓમાં બેંગલુરુ ખાતે કરવામાં આવશે. પ્રધાનમંત્રી સમર્પણને ચિહ્નિત કરવા તકતીનું અનાવરણ કરશે અને વૈજ્ઞાનિકો ને સંબોધન કરશે. આ પ્રસંગે ડીઆરડીઓ એક પ્રદર્શનમાં પ્રધાનમંત્રી સમક્ષ તેના કેટલાક નવીન ઉત્પાદનોનો પ્રદર્શન પણ કરશે. આ પ્રસંગે મુખ્યમંત્રી શ્રી બી. એસ. યેદીયુરપ્પા અને ડીઆરડીઓના અધ્યક્ષ ડો. જી સતિષ રેડ્ડી ઉપસ્થિત રહેશે. અહી એ નોધવું મહત્વનું છે કે,2014 માંસંરક્ષણ સંશોધન અને વિકાસ સંગઠન (ડીઆરડીઓ) એવોર્ડ આપ્યા પછી વરિષ્ઠ અને પ્રખ્યાત સંરક્ષણ વૈજ્ઞાનિકો અને સશસ્ત્ર દળોના વરિષ્ઠ અધિકારીઓની પ્રતિષ્ઠિત સભાને સંબોધન કરતા પ્રધાનમંત્રીએ સૂચન કર્યું હતું કે ઓછામાં ઓછી પાંચએવી પ્રયોગશાળાઓને રેખાંકિત કરવામાં આવે કે જ્યાં35 વર્ષ સુધીની યુવા વૈજ્ઞાનિકોના પોતાના આવિષ્કારો કરી શકે.તે પ્રસંગે, પ્રધાનમંત્રીએ યુવાઓને પણ સંરક્ષણ સંશોધન સંબંધિત પ્રવૃત્તિઓમાં મોટા પાયે સામેલ કરવા હાકલ કરી હતી, જેથી સુનિશ્ચિત થાય કે ભારત આ ક્ષેત્રમાં વૈશ્વિક તકનીકી પ્રગતિઓનું નિર્માણ કરે છે.
પ્રધાનમંત્રીએ પાકિસ્તાનના વડાપ્રધાન નવાઝ શરીફને તેમના જન્મ દિવસે શુભેચ્છા પાઠવી

પ્રધાનમંત્રી શ્રી નરેન્દ્ર મોદીએ પાકિસ્તાનના વડાપ્રધાન નવાઝ શરીફને તેમના જન્મ દિવસે શુભેચ્છા પાઠવી હતી. પ્રધાનમંત્રીએ કહ્યું હતું કે, “પાકિસ્તાનના વડાપ્રધાન શ્રી નવાઝ શરીફને જન્મ દિનની શુભેચ્છા. હું તેમના દિર્ઘાયુ અને સ્વસ્થ જીવનની પ્રાર્થના કરું છું.”
બાલીમાં G-20 શિખર સંમેલન દરમિયાન ઓસ્ટ્રેલિયાના પ્રધાનમંત્રી સાથે પ્રધાનમંત્રી શ્રીની મુલાકાત

પ્રધાનમંત્રી શ્રી નરેન્દ્ર મોદીએ આજે બાલીમાં જી-20 સમિટ દરમિયાન ઓસ્ટ્રેલિયાના પ્રધાનમંત્રી મહામહિમ શ્રી એન્થોની અલ્બેનીઝ સાથે મુલાકાત કરી હતી. બંને નેતાઓએ વ્યાપક વ્યૂહાત્મક ભાગીદારી હેઠળ બંને દેશો વચ્ચેના સંબંધોની ઉત્કૃષ્ટ સ્થિતિ અને ભારત અને ઑસ્ટ્રેલિયા વચ્ચે નિયમિત ધોરણે થતી ઉચ્ચ સ્તરીય ક્રિયાપ્રતિક્રિયાઓ પર સંતોષ વ્યક્ત કર્યો હતો. તેઓએ સંરક્ષણ, વેપાર, શિક્ષણ, સ્વચ્છ ઊર્જા અને લોકો વચ્ચેના સંબંધો સહિત વિવિધ ક્ષેત્રોમાં સહકારને ગાઢ બનાવવાની પ્રગતિની સમીક્ષા કરી. શિક્ષણ ક્ષેત્રે સંસ્થાકીય ભાગીદારી, ખાસ કરીને ઉચ્ચ શિક્ષણ, વ્યાવસાયિક શિક્ષણ, તાલીમ અને ક્ષમતા નિર્માણ અંગે વિગતવાર ચર્ચા કરવામાં આવી હતી. નેતાઓએ પરસ્પર હિતના પ્રાદેશિક અને વૈશ્વિક મુદ્દાઓ પર મંતવ્યોનું આદાન-પ્રદાન કર્યું, જેમાં સ્થિર અને શાંતિપૂર્ણ ઈન્ડો-પેસિફિક ક્ષેત્ર, આબોહવા સંબંધિત બાબતો અને ભારતની
મેક્સિકોના વિદેશ મંત્રીએ પ્રધાનમંત્રી સાથે ભેટ કરી

મેક્સિકોના વિદેશ મંત્રી સુશ્રી ક્લાઉડિયા રૂઈઝ-મૈસિયૂએ આજે (11 માર્ચ, 2016) પ્રધાનમંત્રી શ્રી નરેન્દ્ર મોદી સાથે મુલાકાત કરી. સુશ્રી ક્લાઉડિયા ભારતના બે દિવસના દ્વિપક્ષીય પ્રવાસ પર અહીં આવ્યા છે. આ અવસર પર પ્રધાનમંત્રીએ ન્યૂયોર્કમાં સપ્ટેમ્બર, 2015માં ‘યૂએજીએ’ના અવસર પર મેક્સિકોના રાષ્ટ્રપતિ નીટેની સાથે થયેલી પોતાની બેઠકને યાદ કરી. પ્રધાનમંત્રીએ ઊર્જા, વિનિર્માણ, માળખાગત વિકાસ, શહેરી અને નગર નિયોજન, વિજ્ઞાન અને પ્રૌદ્યોગિકી, અંતરિક્ષ, કૃષિ, સ્વાસ્થ્ય અને પારંપરિક દવા સહિત અનેક ક્ષેત્રોમાં દ્વિપક્ષીય સહયોગને મજબૂત કરવા પર વિશેષ ભાર આપ્યો. મેક્સિકોના વિદેશ મંત્રી એ બધા ક્ષેત્રોમાં ભારતની સાથે દ્વિપક્ષીય સંબધને વધુ મજબૂત કરવામાં રસ દાખવ્યો. તેમણે મેક્સિકોના રાષ્ટ્રપતિ તરફથી પ્રધાનમંત્રીને મેક્સિકો આવવાનું નિમંત્રણ આપ્યું.
DD ફ્રી ડિશ પર પોતાના રાજ્યની દૂરદર્શન ચેનલ મેળવવા બદલ પ્રધાનમંત્રીએ લોકોને અભિનંદન પાઠવ્યાં

પ્રધાનમંત્રી શ્રી નરેન્દ્ર મોદીએ  ફ્રી ડિશ પર પ્રથમ વખત પોતાની દૂરદર્શન ચેનલ મેળવવા બદલ છત્તિસગઢ, ગોવા, હરિયાણા, હિમાચલ પ્રદેશ, ઝારખંડ, મણિપુર, મેઘાલય, મિઝોરમ, નાગાલેન્ડ, ત્રિપુરા અને ઉત્તરાખંડના લોકોને અભિનંદન!”
પ્રધાનમંત્રીશ્રી એ શ્રી એન. રંગાસામી જીને પુડુચેરી મુખ્યમંત્રી પદના શપથ લેવા બદલ અભિનંદન પાઠવ્યા

પ્રધાનમંત્રી શ્રી નરેન્દ્રભાઇ મોદીએ પુડુચેરી મુખ્યમંત્રી તરીકે શપથ ગ્રહણ કરવા બદલ શ્રી એન. રંગાસામી જીને અભિનંદન પાઠવ્યા છે. એક ટવીટમાં પ્રધાનમંત્રીએ કહ્યું, “હું શ્રી એન. રંગાસામી જીને પુડુચેરી મુખ્યમંત્રી પદના શપથ ગ્રહણ કરવા બદલ અભિનંદન પાઠવું છું. આગામી કાર્યકાળ માટે શુભેચ્છાઓ.”